CELEX: 32012D0749
Language: hr
Date: 2012-12-03 00:00:00
Title: 2012/749/EU: Odluka Vijeća od 3. prosinca 2012. o produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a

11/Sv. 100
            
            
               HR
            
            
               Službeni list Europske unije
            
            
               266
            
         32012D0749
   
               L 333/46
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 3. prosinca 2012.
   o produljenju razdoblja primjene Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a
   (2012/749/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2010. (1) i revidiran u Ouagadougou, Burkina Faso, 22. lipnja 2010. (2) (dalje u tekstu „Sporazum o partnerstvu između AKP-a i EZ-a”), a posebno njegov članak 96.,
   uzimajući u obzir Unutarnji sporazum predstavnika vlada država članica, koji su se sastali u okviru Vijeća, o mjerama i postupcima potrebnima za provedbu Sporazuma o partnerstvu između AKP-a i EZ-a (3), a posebno njegov članak 3.,
   uzimajući u obzir prijedlog Europske komisije,
   u suglasnosti s visokim predstavnikom Unije za vanjske poslove i sigurnosnu politiku,
   budući da:
   
               (1)
            
            
               Odluka Vijeća 2010/371/EU od 7. lipnja 2010. o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a (4) donesena je s ciljem provedbe odgovarajućih mjera kao odgovor na povredu ključnih elemenata iz članka 9. Sporazuma o partnerstvu između AKP-a i EU-a.
            
         
               (2)
            
            
               Te su mjere produljene do 6. prosinca 2011. Odlukom Vijeća 2011/324/EU (5) te izmijenjene i produljene do 6. prosinca 2012. Odlukom Vijeća 2011/808/EU (6).
            
         
               (3)
            
            
               Postignut je značajan napredak, posebno u osnivanju prijelaznih institucija i izbornog postupka, kao rezultat posredovanja Južnoafričke razvojne zajednice (SADC), koja je omogućila nastavak procesa dovršetka krize. Takav napredak uključuje uspostavljenje Nezavisnog nacionalnog prijelaznog izbornog povjerenstva (INEC-T), donošenje zakona o amnestiji i objavljivanje datuma izbora u skladu s preporukama stručnjaka iz Ujedinjenih naroda. Međutim, plan za tranziciju nije u potpunosti proveden.
            
         
               (4)
            
            
               Razdoblje primjene Odluke 2010/371/EU prestaje važiti 6. prosinca 2012. S obzirom da su parlamentarni izbori i drugi krug predsjedničkih izbora zakazani za 3. srpnja 2013., odgovarajuće mjere na snazi trebalo bi produljiti dok Vijeće ne odluči da su se održali vjerodostojni izbori i da je ustavni poredak vraćen na Madagaskar, podložno redovitoj reviziji tijekom tog razdoblja,
            
         DONIJELO JE OVU ODLUKU:
   Članak 1.
   U članku 3. Odluke 2010/371/EU, druga rečenica zamjenjuje se sljedećim:
   
      „Ostaje na snazi dok Vijeće ne odluči, na temelju prijedloga Komisije, da su se održali vjerodostojni izbori i da je ustavni poredak vraćen na Madagaskar, podložno redovnom preispitivanju tijekom tog razdoblja.”
   
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 3. prosinca 2012.
      
         
            Za Vijeće
         
         
            Predsjednik
         
         N. SYLIKIOTIS
      
   
   
      (1)  SL L 317, 15.12.2000., str. 3.
   
      (2)  SL L 287, 4.11.2010., str. 3.
   
      (3)  SL L 317, 15.12.2000., str. 376.
   
      (4)  SL L 169, 3.7.2010., str. 13.
   
      (5)  SL L 146, 1.6.2011., str. 2.
   
      (6)  SL L 324, 7.12.2011., str. 1.
   PRILOG
   
      NACRT PISMA PRIVREMENOM PREDSJEDNIKU
   
   Poštovani,
   Europska unija (EU) pozdravlja napredak u rješavanju političke krize ostvaren u rujnu 2011. planom za pomoć Madagaskaru za izlaz iz krize koji su potpisali madagaskarski politički dionici. U skladu s tim napretkom je 5. prosinca 2011. ublažila odgovarajuće mjere koje su za Madagaskar utvrđene Odlukom 2010/371/EU od 7. lipnja 2010.
   Nova odluka Vam je poslana pismom od 8. prosinca 2011. kojim se određuju preduvjeti EU-a za sve mjere u vezi s tranzicijom. EU je u tu svrhu zadnjih godina poduzimala mjere za potporu stanovništvu i provedbi izbornog postupka, kako je predviđene u rasporedu obveza određenih u gore navedenom pismu.
   Značajan napredak je ostvaren u provedbi plana koji je uzet u obzir u okviru odgovarajućih mjera na snazi. S obzirom na to da plan nije u potpunosti proveden te do dovršetka parlamentarnih izbora i drugog kruga predsjedničkih izbora, zakazanih za 3. srpnja 2013., primjenjivat će se odgovarajuće mjere, bez izmjene uzajamnih obveza i uvjeta EU-a i Madagaskara, koje u potpunosti ostaju na snazi dok EU ne odluči da su se održali vjerodostojni izbori i da je ustavni poredak vraćen na Madagaskar.
   EU, koji pridaje veliku važnost bitnim elementima u pogledu poštovanja ljudskih prava, demokratskih načela i vladavine prava u skladu s člankom 9. Sporazuma o partnerstvu između AKP-a i EU-a, odlučno poziva Vas i sve dionike plana na udvostručenje napora s ciljem brzog rješavanja političkih prepreka koje trenutačno ugrožavaju njegovu provedbu.
   EU, također, potiče sve na ustrajnost u naporima radi osiguranja mirnog političkog okruženja koje pogoduje održavanju vjerodostojnih izbora u svibnju i srpnju 2013. i dovršetku procesa tranzicije koji su dogovorila madagaskarska tijela i koji je podržala međunarodna zajednica.
   EU potvrđuje svoje daljnje napore u olakšavanju procesa tranzicije i brzom uvođenju mjera za potporu u razdoblju nakon tranzicije, o čijim će se pojedinostima odlučiti u okviru političkog dijaloga s Vašom Vladom.
   Odgovarajuće mjere mogu se preispitati u svakom trenutku u pogledu pozitivnog ili negativnog razvoja političke situacije na Madagaskaru.
   S poštovanjem,
   
      
         
            Za Europsku uniju
         
         Catherine ASHTON
         Andrís PIEBALGS